b'\n_START_ARTICLE_\nKvadratrisa\n_START_PARAGRAPH_\nKvadratrisa (tudi kvadratrika) (iz latinske besede quadrator, kar pomeni osebo, ki kvadrira) je krivulja, ki ima take koordinate, da so lahko merilo za plo\xc5\xa1\xc4\x8dino (kvadraturo) neke druge krivulje. Najbolj so znane krivulje iz skupine krivulj Dejnostrata (390 pr. n. \xc5\xa1t.\xe2\x80\x93320 pr. n. \xc5\xa1t.) in Tschirnhausa (1651\xe2\x80\x931708). Vse te krivulje so povezane s kro\xc5\xbenico._NEWLINE_Dejnostratova kvadratrisa ali Hipijeva kvadratrisa je bila dobro znana \xc5\xbee geometrom iz anti\xc4\x8dne Gr\xc4\x8dije. Uporabljali so jo za re\xc5\xa1evanje problema kvadrature kroga. Dejnostrat je bil Platonov u\xc4\x8denec in geometer in je prvi obravnaval to krivuljo ter pokazal kako se lahko uporabi pri kvadraturi kroga._NEWLINE_Najbolj znana kvadratrisa je Hipijeva kvadratrisa (znana tudi kot Dejnostratova kvadratrisa).'